TIDLOR วิ่ง 3% โบรกชี้กำไร Q1 นิวไฮ อานิสงส์สินเชื่อโต-คุมต้นทุนดี เคาะเป้า 46 บ.
TIDLOR วิ่ง 3% โบรกชี้กำไร Q1 นิวไฮ จากการเติบโตของสินเชื่อและการควบคุมต้นทุนที่ดี แนะนำราคาเป้าหมาย 46 บ.
TIDLOR วิ่ง 3% โบรกชี้กำไร Q1 นิวไฮ จากการเติบโตของสินเชื่อและการควบคุมต้นทุนที่ดี แนะนำราคาเป้าหมาย 46 บ.
29 เม.ย. 2565

ผู้สื่อข่าวรายงานว่าวันนี้ (29 เม.ย. 2565) ราคาหุ้นบริษัท เงินติดล้อ จำกัด (มหาชน) หรือ TIDLOR ณ เวลา 14:33 น. อยู่ที่ระดับ 36.75 บาท เพิ่มขึ้น 1 บาท หรือ 2.80% โดยทำจุดสูงสุดที่ 37 บาท และทำจุดต่ำสุดที่ 36 บาท ด้วยมูลค่าการซื้อขาย 405.85 ล้านบาท

บริษัท หลักทรัพย์ กสิกรไทย จำกัด (มหาชน) ระบุในบทวิเคราะห์ (29 เม.ย. 2565) ว่า TIDLOR เป็นหุ้นเด่น โดยทางฝ่ายวิจัยคาดว่า TIDLOR จะรายงานกำไรที่แข็งแกร่งที่สุดในไตรมาส 1/2565 เมื่อเทียบกับคู่แข่ง และทำสถิติสูงสุดใหม่ หนุนจากการเติบโตของสินเชื่อและการควบคุมต้นทุนที่ดี นอกจากนี้คาด TIDLOR จะยังมีคุณภาพสินทรัพย์ที่ดีที่สุดเช่นกัน อีกทั้งแพล็ตฟอร์มธุรกิจที่ให้การเข้าถึงและอำนวยความสะดวกแก่ลูกค้าได้ดีขึ้น ทั้งช่องทางออฟไลน์และออนไลน์เพื่อสร้างความได้เปรียบเหนือคู่แข่ง แนะนำราคาเป้าหมาย 46 บาท